Diari Oficial de la Generalitat Valenciana


Sumari del DOGV 554, del 26-03-1987 (1987/808437)

ORDRE de 23 de febrer de 1987, de la Conselleria d'Agricultura i Pesca, per la qual es modificada i ampliada l'Ordre de 21 de juliol, per la qual eren aprovats el Reglament de la Denominació d'Origen <<Valencià>> i el Consell Regulador corresponent (DOGV de 13 d'agost de 1986, núm. 416).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/23/(1)/dof/vci/html**

### Dades del document

Número de DOGV
:   554

Data del DOGV
:   26-03-1987

Secció del DOGV
:   DISPOSICIONS GENERALS

Número del document
:   1987/808437


Data del document
:   23-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 23 de febrer de 1987, de la Conselleria d'Agricultura i Pesca, per la qual és modificada i ampliada l'Ordre de 21 de juliol, per la qual eren aprovats el Reglament de la Denominació d'Origen "València" i el Consell Regulador corresponent (DOGV de 13 d'agost de 1986, núm. 416).  
La integració recent d'Espanya a la CEE, atés el caràcter de supremacia que posseeix tot l'ordenament jurídic d'aquesta, exigeix d'adequar tota la nostra normativa interna a la legislació comunitària.   
Publicada l'Ordre per la qual eren aprovats el Reglament de la Denominació d'Origen València i el Consell Regulador corresponent, cal reformar-ne determinats articles per tal d'adaptar-los a la normativa comunitària vigent en la matèria.   
En atenció d'aquests motius, i fent ús de les facultats que tinc atribuïdes,   
ORDENE  
Article primer  
Els articles 2,12,15,30,35 i la Disposició Final Primera de l'Ordre de 21 de juliol de 1986, per la qual eren aprovats el Reglament de la Denominació d'Origen «València» i el Consell Regulador corresponent (DOGV de 13 d'agost de 1986, núm. 416), quedaran redactats de la manera següent:   
«Article segon  
1. La protecció atorgada s'estén al nom. d'origen i a tots els noms de les subzones, els termes, els municipis, les localitats i els llogarrets que componen les zones de producció i maduració.   
2. Amb caràcter general queda prohibida la utilització en altres vins de noms, marques, termes, expressions i signes, que per similitud fonètica o gràfica amb els protegits per la Denominació d'Origen, puguen induir a confondre'ls amb els que són objecte d'aquesta Reglamentació, encara que vagen precedits dels termes «tipus», «estil», «embotellat a», «amb celler a», i altres d'anàlegs. L'etiquetatge i la designació dels vins haurà d'ajustar-se al que disposen els articles 2n. 1c, 3r 5 i 8é del Reglament CEE 355/79.   
3. La utilització del nom. Moscatell de València, queda reservada únicament per al vi de licor Moscatell.   
«Article dotze  
En el cas de ser efectuada alguna de les pràctiques condicionades autoritzades a l'article 46 del Reglament CEE 337/79, haurà de ser comunicada al Consell Regulador, el qual dictaminarà, una vegada hagen estat efectuades en la forma establerta, si el vi podia ser emparat Per la Denominació d'Origen.   
«Article quinze  
1. Els vins emparats per la Denominació d'Origen «València» són els següents: Blancs, Rosats, Negres, Secs, Semisecs i Dolços; de licor i Rancis, que per subzones són:   
 Grau Alcohòlic  
Subzones Tipus adquirit mínim  
Alt Túria Blancs Secs 10  
Valentí Blancs, Rosats, Negres Secs,  
 Semidolç i Dolç 11  
 Vins de licor i rancis 15  
Clariano Blancs secs 11  
 Rosats secs 11  
 Negres Secs 11  
Moscatell Vi Moscatell Dolç 14  
 Vi licor Moscatell de València 15  
2. La comercialització dels vins sota els noms de les subzones d'Alt Túria, Valentí, Clariano i Moscatell, resta limitada exclusivament per als vins elaborats amb raïm produït a la subzona de producció corresponent i a cellers que hi siguen ubicats. Els vins produïts a partir de raïm de diferents subzones o la barreja de vins de les subzones esmentades podran únicament ser comercialitzats sota el nom. de «València».   
3. Podran ser utilitzats els noms de les varietats recomanades quan els vins hauran estat elaborats amb una proporció mínima del 85% de raïm de la varietat corresponent. Excepte per al vi de licor Moscatell de València que ha de ser elaborat únicament amb la varietat Moscatell Romà.   
4. Els vins hauran de presentar les qualitats organolèptiques, analítiques i enològiques, que els són característiques, especialment quant a color, aroma i sabor. Els vins que a judici del Consell Regulador no hagen adquirit aquestes característiques, no podran ser emparats per la Denominació «València» i seran desqualificats en la forma que preceptua l'article 36. Si reunien les condicions adequades, podrien acollir-se al que preceptua l'article 2.   
«Article trenta  
1. Tota expedició de most, vi o qualsevol altre producte del raïm o subproducte de la vinificació que circule dins la zona de producció haurà d'anar acompanyat de la documentació corresponent establerta al RD 403/86 de 21 de febrer (BOE 26 de febrer de 1986 núm 49) i OM 28/2/86 (BOE 3 de març de 1986, núm 53). Quan el producte que es transporte estiga protegit per la Denominació d'Origen que és regulada en aquest Reglament, la documentació s'estendrà per quadruplicat, i en serà tremés un exemplar al Consell Regulador.   
2. L'expedició dels productes a què fa referència el paràgraf anterior, que tinga lloc entre firmes inscrites, haurà d'anar acompanyada a més un volant de circulació entre cellers, expedit pel Consell Regulador en la forma que ell mateix determinarà, amb anterioritat a l'execució.   
Aquest volant pot ser substituït per la cèdula de circulació diligenciada pel Consell Regulador.   
«Article trenta-cinc  
Les declaracions d'existències, collita i producció es regularan segons les normes generals vigents en l'àmbit de la Comunitat Econòmica Europea i en la pròpia legislació nacional, això no obstant:   
1. Per tal de poder controlar la producció, l'elaboració i les existències, així com les qualitats, els tipus, i quan serà necessari per poder acreditar l'origen i la qualitat dels vins, les persones físiques o jurídiques titulares de les vinyes i els cellers estaran obligades a presentar les declaracions:   
a) Totes les firmes inscrites al Registre de Vinyes presentaran una vegada finalitzada la recol·lecció i en tot cas abans del 30 de novembre de cada any, la declaració de la collita obtinguda en cadascun dels vinyars inscrits, amb la indicació de la destinació del raïm i en cas de venda, el nom. del comprador. Si es produïen diferents tipus de raïm, hauran de declarar-ne la quantitat obtinguda de cadascun.   
b) Totes les firmes inscrites al Registre de Cellers d'Elaboració hauran de declarar abans del 30 de novembre la quantitat de most i vi obtingut, tot diferenciant-ne els diversos tipus que elabore, i hauran de consignar la procedència del raïm, la destinació dels productes que venga, la quantitat i el comprador. Mentre tinga existències haurà de declarar mensualment les vendes efectuades.   
c) Les firmes inscrites al Registre de Cellers d'Emmagatzematge i Maduració, presentaran, dins els deu primers dies de cada mes, declaració d'entrada i eixida de productes haguts en el mes anterior, amb la consignació de la procedència dels vins adquirits. En tot cas es distingiran els diferents tipus de vi. I les inscrites al Registre de Cellers de Maduració presentaran per separat la corresponent a aquests vins.   
2. D'acord amb la legislació vigent es realitzaran les declaracions de collites a efecte merament estadístic, raó per la qual no podran facilitar-se ni publicar-se més que en forma numèrica, sense cap referència de caràcter individual. Qualsevol infracció a aquesta norma, per part del personal adscrit al Consell Regulador, serà considerada com a falta molí greu.   
DISPOSICIONS FINALS  
«Primera  
En entrar en vigor aquest Reglament quedarà sense aplicació en l'àmbit de la Comunitat Valenciana l'Ordre del Ministeri d'Agricultura, Pesca i Alimentació de 16 de novembre de 1976, per la qual eren reglamentats la Denominació d'Origen «València» i el Consell Regulador corresponent.»   
DISPOSICIO FINAL  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 23 de febrer de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI